Europa dos Pobos

Europa dos Pobos (EdP) é unha coalición de partidos políticos nacionalistas de esquerda de diversas rexións de España, formada inicialmente para participar nas Eleccións ó Parlamento Europeo de xuño do 2004, nas cales acadaron un escano que ocupou Mikel Irujo.
A coalición reivindica, entre outros, a constitución das institucións europeas nunha estrutura bicameral; o recoñecemento oficial a nivel europeo de tódalas linguas do continente; o desenvolvemento de eurorrexións; e unha maior transparencia e apertura na xestión da Unión Europea.

 Partidos membros 
Os partidos que compoñen Europa dos Pobos son:
 : Esquerra Republicana de Catalunya (ERC)
 : Eusko Alkartasuna (EA)
 : Chunta Aragonesista (CHA)
 : Partido Socialista de Andalucía (PSA)
 : Andecha Astur (AA)
 : Conceju Nacionaliegu Cántabru (CNC)
 : Iniciativa Ciudadana (ICLR)
Alternativa Popular Canaria non formou parte da coalición, se ben pediu o voto para a mesma.

Categoría:Organizacións políticas de España
Categoría:Nacionalismos sen estado de Europa